rejauldu/bengali-wikipedia huggingface dataset:
__NOTOC__80px|link=উইকিপিডিয়া:উইকিপিডিয়া গ্রন্থাগার উইকিপিডিয়া গ্রন্থাগার <div style = "font-size: 1.5em; margin: 0 100px"> right|175px সূত্র শেয়ার: অন্য ব্যবহারকারীর কাছে তথ্যসূত্র চান এবং আপনার যে তথ্যসূত্র আছে তা শেয়ার করুন।     তথ্যসূত্রের জন্য আবেদন করুন ধাপ ১ আরেকজন ব্যবহারকারীর কাছে তথ্যসূত্রের জন্য আবেদন করুন আপনি পত্রিকা, নিবন্ধ, বই এবং অন্য যেকোনো নির্ভরশীল তথ্যসূত্র চাইতে পারেন। আবেদন করার সময়, আপনার চাহিদাকে যতটা সম্ভব নির্দিষ্টভাবে উপস্থাপন করুন। আপনি যদি সূত্রটির নাম জানেন তবে এর সম্পূর্ণ শিরোনাম, লেখক, প্রকাশকাল এবং অন্যান্য তথ্য যেমন প্রকাশক, ISBN/ISSN/DOI/PMID নম্বর যুক্ত করুন। আপনি যদি সূত্রের অবস্থান জানেন, তবে সেটিতে প্রবেশ করার জন্য দয়া করে সেটির ওয়েব ঠিকানা (ইউআরএল) যুক্ত করুন। যদি এটি বই হয় তবে গুগল বুক্স (Google Books) বা অ্যামাজন (Amazon) বা ওয়ার্ল্ডক্যাট (WorldCat) ইত্যাদিতে সংযোগ দিন।  তথ্যসূত্রের জন্য আবেদন করুন  তথ্যসূত্র শেয়ার করুন ধাপ ১ আপনার সূত্রের প্রবেশাধিকার শেয়ার করুন তথ্যসূত্রের জন্য আবেদনের তালিকা দেখতে পারেন এবং প্রবেশাধিকার পেতে সাহায্যের জন্য আপনি নিঃসংকোচে কোন পরামর্শ দিতে পারেন, প্রশ্ন জিজ্ঞাসা করতে পারেন, অথবা সরাসরি ব্যবহারকারীর সাথে যোগাযোগ করতে পারেন। আপনি:  কিভাবে প্রবাশাধিকার পেতে হয় তা দেখাতে পারেন  সূত্রের মধ্যে তাঁদের জন্য কিছু খুঁজে দেখতে পারেন।  তাঁদেরকে কয়েকটি পাতার কপি পাঠাতে পারেন।  ফাইল-শেয়ারিং কোন মাধ্যমে কপিটি আপলোড করতে পারেন।  সম্পূর্ণ উপাত্তের একটি লিংক তাঁদেরকে ইমেইল করতে পারেন।  ডাকযোগে তাঁদেরকে একটি বই প্রেরণ করতে পারেন।  ধাপ ২ অনুরোধ পূরণ করার পর একটি হালনাগাদ পোস্ট করুন  অনুরোধ পূরণ করা হয়েছে, বা ৪ সপ্তাহের মধ্যে কোনো প্রতিক্রিয়া নেই, এমনগুলো আর্কাইভ-এ সরানো হতে পারে।  কপিরাইট পরামর্শ:   আপনি যেকোনো অনলাইন পরিষেবার কপিরাইট এবং শর্তাবলীগুলোকে শ্রদ্ধা করুন।  কিছু সংখ্যক ব্যক্তির লক্ষ্যবস্তু করে একটি সীমিত উপায়ে এমন ভাবে বিষয়বস্তু ভাগ করা হয়, যা উইকিপিডিয়ার একটি সুনির্দিষ্ট উন্নতি অর্জনে সহায়তা করার জন্য। একটি সম্ভাব্য অ-বাণিজ্যিক, শিক্ষাগত, যথার্থ ব্যবহারের উদ্দেশ্যে, উইকিপিডিয়ার বিষয় সম্পর্কে গবেষণা পরিচালনা করার জন্য এবং/অথবা উইকিপিডিয়ার বিষয়ে উন্নতি করার জন্য সমস্ত বিষয়বস্তু ভাগাভাগি করা হয়।  সর্বজনীনভাবে ব্যবহারের লিঙ্কের চেয়ে বরং যথা সম্ভব ব্যক্তিগতভাবে কপি করা উচিত।মুদ্রণ প্রকাশন থেকে কপিরাইটযুক্ত নিবন্ধ অথবা অনলাইন ডাটাবেস মাধ্যমে নেয়া উপাত্ত অবাধ বিতরণের জন্য উন্মুক্ত ওয়েবসাইটের মাধ্যমে আপলোড করা উচিত নয়।বিশেষ করে, সমগ্র ওয়েবসাইটের লগ-ইনের কোড ভাগ করা যাবে না বরং শুধুমাত্র একটি উপাত্ত কপি করা যাবে।  মনে রাখবেন বিষয়বস্তু ভাগ করে আপনি পৃথক ঝুঁকি নিতে যাচ্ছেন, তাই এমন ভাবে করুন যেভাবে তা আপনার জন্য সুবিধজনক এবং সুরক্ষিত। কপিরাইটযুক্ত বিষয়বস্তু শেয়ার করার জন্য পৃথক সম্পাদক একাই দায়বদ্ধ এবং সকল আইনি ঝুঁকি বোঝেন বলে অনুমিত। উইকিপিডিয়া গ্রন্থাগারের উপাত্ত ভাগ করার আগে, আপনার বিনিময় নীতি পর্যালোচনা করা উচিত।  বিষয়শ্রেণী:উইকিপিডিয়া গ্রন্থাগার   History Of Bengali Literature      I need a portion from this book which contains information about Bengali writer Saratchandra Chattopadyay (or Chaterjee). This is for w:en:Sarat Chandra Chattopadhyay. Thanks. --Gazal world (আলাপ) ১০:০১, ২৩ জুলাই ২০১৮ (ইউটিসি)  -- here -- Hrishikes (আলাপ) ১১:৫৮, ২ ফেব্রুয়ারি ২০১৯ (ইউটিসি)  Thank you very much.
থাম্ব|ডান|ভূমধ্যসাগরের মানচিত্রে এজিয়ান সাগরের ব্যাপ্তি  এজিয়ান সাগর (; ) হলো ভূমধ্যসাগরের সম্প্রসারিত উপসাগর যা গ্রিস ও আনাতোলীয় উপদ্বীপসমূহের মাঝে অবস্থিত। গ্রীস এবং তুরস্কের মাঝে এই সাগরের অবস্থান। এটি দার্দানেলাস ও বসফরাস প্রণালী দ্বারা মার্মারা উপসাগর ও কৃষ্ণ সাগরের সাথে যুক্ত হয়েছে। এই সাগরে রয়েছে এজিয়ান দ্বীপসমূহের অবস্থান। এই সাগরের সর্বোচ্চ গভীরতা ৩,৫৪৪ মিটার, যা ক্রিট দ্বীপের অবস্থিত।  এজিয়ান দ্বীপসমূহকে নানা দ্বীপপুঞ্জে ভাগ করা যায়, যার মধ্যে আছে ডোডেক্যানিস দ্বীপপুঞ্জ , সাইক্ল্যাডিস দ্বীপপুঞ্জ , স্পোরাডস দ্বীপপুঞ্জ , স্যারনীয় দ্বীপপুঞ্জ, উত্তর এজিয়ান দ্বীপপুঞ্জ এবং ক্রিট ও এর চারপাশের দ্বীপসমূহ। ডোডেক্যানিস দ্বীপপুঞ্জ দক্ষিণ-পূর্বে অবস্থিত, যাতে আছে রোডস, কোস ও পাতমোস দ্বীপসমূহ। দেলোস ন্যাক্সস ইত্যাদি দ্বীপসমূহ সমুদ্রের দক্ষিণে সাইক্ল্যাডিস দ্বীপপুঞ্জে অবস্থিত। গ্রিস দ্বিতীয় বৃহত্তম দ্বীপ হল ইউবেয়া, যেটি এজিয়ান সাগরে অবস্থিত।   ভূগোল  এজিয়ান সাগরের আয়তন প্রায় ২১৪০০০ বর্গ কিলোমিটার। দ্রাঘিমাংশ বরাবর এই সাগরের দৈর্ঘ্য প্রায় ৬১০ কিলোমিটার বা ৩৮০ মাইল এবং অক্ষাংশ বরারবর দৈর্ঘ্য ৩০০ কিলোমিটার বা ১৯০ মাইল। এজিয়ান সাগরের সর্বোচ্চ গভীরতা ৩৫৪৩ মিটার। এই সাগরেই এজিয়ান দ্বীপপুঞ্জের অবস্থান। সাগরের দক্ষিণ দিকে কিথেরা, অ্যান্তিকিথেরা, ক্রিট, কাওস, কার্পাথোস ও রোডস দ্বীপগুলি সাগরটির সীমানা নির্দেশ করে।   ইতিহাস  ডান|থাম্ব|275px|১৫২৮ শতকে এজিয়ান সাগরের ঐতিহাসিক মানচিত্র। বর্তমান এজিয়ান সাগর উপকূলবর্তী অঞ্চলের ইতিহাস প্রায় ৪০০০ খৃষ্টুপূর্বে সূচনা হয়েছিল। এর আগে এজিয়ান সাগরের সর্বত্র পানি পৃষ্ঠ বর্তমানের চেয়ে প্রায় ১৩০ মিটার নিচু ছিল। বর্তমানে যে উপকূল দেখা যায়, তার অভ্যুত্থান প্রায় ৭০০০ খৃষ্টপূর্বের দিকে। ব্রোঞ্জ যুগ পরবর্তীকালে গ্রীস ও এজিয়ান সাগর অঞ্চল একত্রে এজিয়ান সভ্যতা নামে পরিচিতি পায়। প্রাযীনকালে এই সাগরের তীরবর্তী অঞ্চলেই বিশ্বের প্রাচীনতম দুইটি সভ্যতা মিনোয়ান ও মিসেনিয়ান গ্রিসের উত্থান হয়েছিল।Tracey Cullen, Aegean Prehistory: A Review (American Journal of Archaeology. Supplement, 1); Oliver Dickinson, The Aegean Bronze Age (Cambridge World Archaeology).  এরপরে শহর কেন্দ্রিক রাজ্য এথেন্স এবং স্পার্টার উত্থান হয়। এগুলো এথেনিয়ান সাম্রাজ্য ও হেলেনিক সভ্যতার অন্তর্গত। প্লেটো গ্রীকদের এজিয়ান সাগরের তীরে অবস্থান সম্পর্কে বলেছিলেন যে, ব্যাঙ যেভাবে পুকুরে অবস্থান করে, তেমনি গ্রীকরা এজিয়ান সাগর-তীরে বাস করে।   তথ্যসূত্র    বহিঃসংযোগ      বিষয়শ্রেণী:ভূমধ্যসাগরের প্রান্তিক সাগর বিষয়শ্রেণী:ইউরোপীয় সাগর বিষয়শ্রেণী:এশিয়ার সাগর বিষয়শ্রেণী:দক্ষিণ ইউরোপের ভূগোল বিষয়শ্রেণী:পশ্চিম এশিয়ার ভূগোল
কেরি পিটার ওয়ামস্লি (; জন্ম: ২৩ আগস্ট, ১৯৭৩) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে থেকে শুরু করে ২০০০-এর দশকের সূচনালগ্ন পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।List of New Zealand Test Cricketers  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কেরি ওয়ামস্লি।   প্রথম-শ্রেণীর ক্রিকেট  ১৯৯৪-৯৫ মৌসুম থেকে ২০০৬ সাল পর্যন্ত কেরি ওয়ামস্লি’র প্রথম-শ্রেণীর খেলোয়াড়ী জীবন চলমান ছিল। ঘরোয়া আসরের ক্রিকেটে ১৯৯৪-৯৫ মৌসুম থেকে ১৯৯৯-২০০০ মৌসুম পর্যন্ত অকল্যান্ডের পক্ষে খেলেন। ২০০১-০২ মৌসুম থেকে ২০০২-০৩ মৌসুম পর্যন্ত ওতাগোর প্রতিনিধিত্ব করেন। এরপর, ২০০৩-০৪ মৌসুম থেকে ২০০৫-০৬ মৌসুম পর্যন্ত পুনরায় অকল্যান্ডের পক্ষে খেলেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে ও দুইটিমাত্র একদিনের আন্তর্জাতিকে অংশগ্রহণ করেছেন কেরি ওয়ামস্লি। ১১ মার্চ, ১৯৯৫ তারিখে নেপিয়ারে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৩০ নভেম্বর, ২০০০ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।  নিউজিল্যান্ডের শতবর্ষীয় মৌসুমের সঙ্কটকালীন টেস্ট ক্রিকেট খেলার জন্যে তাকে আমন্ত্রণ জানানো হয়। ১৯৯৪-৯৫ মৌসুমে নিজস্ব প্রথম বছরে ২১ বছর বয়সী কেরি ওয়ামস্লি শক্ত মজবুত গড়নের অধিকারী ফাস্ট-মিডিয়াম বোলার হিসেবে সিরিজের প্রথম টেস্টে শ্রীলঙ্কার মুখোমুখি হন। নিজস্ব সপ্তম বলেই তিনি উইকেট লাভ করেন। এরপর থেকে তাকে বেশ প্রতিকূলতার মুখোমুখি হতে হয়। নিউজিল্যান্ড দল ঐ টেস্টে পরাজয়বরণ করে ও সিরিজে পরাজিত হয়।   তথ্যসূত্র    আরও দেখুন   ডারিন মারে  পিটার ট্রাসকট  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অকল্যান্ডের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্থ আইল্যান্ডের ক্রিকেটার
ব্র্যাডলি উইলসন (, ; জন্ম: ৫ জুন ১৯৯২; ব্র্যাড উইলসন নামে সুপরিচিত) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  উইলসন মার্কিন যুক্তরাষ্ট্রের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ব্র্যাডলি উইলসন ১৯৯২ সালের ৫ই জুন তারিখে মার্কিন যুক্তরাষ্ট্রের মন্টানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন উইলসন মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭২.৯৪ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
টেপাখড়িবাড়ী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি ভারতীয় সীমান্তবর্তী এবং তিস্তা নদীর কোলঘেসা একটি এলাকা। বছরের বিভিন্ন সময়ে তিস্তা নদীর তীররের গ্রাম গুলো বন্যায় প্লাবিত হয়ে থাকে।  জাতীয় তথ্য বাতায়ন  অবস্থান টেপাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও খগাখড়িবাড়ী ইউনিয়ন, পূর্বে হাতিবান্ধা উপজেলা,  দক্ষিণে  খালিশা চাপানী ইউনিয়ন ও গয়াবাড়ী ইউনিয়ন,  এবং পশ্চিমে খগাখড়িবাড়ী ইউনিয়ন অবস্থিত।  ইউনিয়নের বুক চিরে তিস্তা নদী প্রবাহিত হয়েছে।  প্রশাসনিক এলাকা টেপাখড়িবাড়ী ইউনিয়ন ৪টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।  মৌজা সমূহ-  দক্ষিণখড়িবাড়ী  উত্তরখড়িবাড়ী  পূর্বখড়িবাড়ী  চরখড়িবাড়ী প্রশাসনিক কাঠামো(ওয়ার্ড) ১. ২. ৩. মোঃ হামিদুল ইসলাম  ৪. ৫. ৬. মোঃ সফিয়ার ইসলাম   ৭. মোঃ ইয়াছিন আলী   ৮. মোঃ ইব্রাহিম আলী   ৯. মোঃ জিকরুল ইসলাম  ইতিহাস এই এলাকা হয়ে কোচ'রা নিয়মিত পালকি বহন করত।তারা এখানে এসে খুব সতর্ক হয়ে পথ চলত। কারণ অতীতে সমগ্র এলাকা জুড়ে ছিল জঙ্গলের অভয়ারণ্য। এর মধ্যে ছিল ডাকাতির ভয়,বন্যপ্রাণী(শিয়াল,সাপ,বেজি) ও কাঁটাযুক্ত পথে বেয়ে চলতে হত কোচদের। টেপা শব্দের অর্থ; আঙ্গুল বা হাত দিয়ে মালিশ(কাটাযুক্ত ক্ষতস্থানে) বা খুব আস্তে চলা পা টিপে পথচলা সেখান থেকেই "টেপা" আর  জঙ্গলের থেকে "খড়ি"  এবং রংপুরের আঞ্চলিক ভাষায় নির্দিষ্ট কোন জমিকে "বাড়ী" বলা হয়। এভাবেই টেপাখড়িবাড়ী নামকরণ করা হয়েছে।  জনসংখ্যা এ ইউনিয়নের মোট জনসংখ্যা= ২৪,০২৭ জন।  মহিলা = ১১,৬১৩ জন।  পুরুষ = ১১,৪১৪ জন।  শিক্ষা টেপাখড়িবাড়ী ইউনিয়ন অনুন্নত হওয়ায় এখানে তেমন শিক্ষা প্রতিষ্ঠান গড়ে ওঠেনি। ইউনিয়নে ১ টি দাখিল স্তরের মাদ্রাসা,২টি মাধ্যমিক ১টি নিম্ন মাধ্যমিক, ৭টি প্রাথমিক বিদ্যালয় এবং একটি চাইল্ড কেয়ার কিন্ডারগার্টেন স্কুল এবং বেশকিছু এনজিও স্কুল রয়েছে।টেপাখড়িবাড়ী ইউনিয়নের শিক্ষাপ্রতিষ্ঠান সমূহ  উল্লেখযোগ্য শিক্ষাপ্রতিষ্ঠান-  জটুয়াখাতা দ্বি-মুখী উচ্চ বিদ্যালয় টেপাখড়িবাড়ী উচ্চ বিদ্যালয় দক্ষিণ খড়িবাড়ী নিম্ন-মাধ্যমিক বিদ্যালয়।  মুন্সিপাড়া দাখিল মাদরাসা নর্থ বেঙ্গল চাউল্ড কেয়ার কিন্ডারগার্টেন স্কুল ।টেপাখড়িবাড়ী ইউনিয়নের শিক্ষাপ্রতিষ্ঠান সমূহ  অর্থনীতি এ ইউনিয়নে প্রধান অর্থকরী ফসল ভূট্টা,তিস্তার বেলে দো'য়াশ মাটিতে ভূট্টার ফলন প্রচুর হয়।বোরো,অামন,গম বাদাম ইত্যাদি।এছাড়া চরাঞ্চলে মসলা জাতীয় শস্য যেমন পিঁয়াজ,মরিচ রসুন,কালোজিরা,তিসি,ধনিয়া বেশি হয়। তিস্তার ডানতীরে বেড়িবাঁধে পর্যাপ্ত বাশ উৎপাদন হয়।  হাটবাজার এই ইউনিয়ন দেশের সিমান্তবর্তী ও দুর্গম এলাকা হওয়ায় এখানে বড় ধরনের হাট গড়ে উঠেনি,দৈনন্দিন চাহিদা পূরণে লোকালয়ের সমন্বয় ছোট ছোট বাজার গড়ে উঠেছে।  তিস্তার হাট/বাজার  ১/ তেলির বাজার  ২/তিস্তাবাজার-  ৩/একতা বাজার  ৪/আনন্দ বাজার  ৫/জিহাদ বাজার  মিনি বাজার  সরদার বাজার  কোম্পানি বাজার  মোল্লা বাজার  তবে এই ইউনিয়ন এর বেশীর ভাগ ইউনিয়নবাসী দৈনন্দিন চাহিদা পূরণে শুটিবাড়ি  বাজার এর উপর নির্ভশীল   উল্লেখযোগ্য ব্যক্তি  এই ইউনিয়নে অনেক জ্ঞানী ব্যক্তি জন্মগ্রহণ করেছেন। তাদের মধ্যে উল্লেখযোগ্য হচ্ছেন।  ১)মরহুম এড.তছিরউদ্দিন(জেলার সিনিয়র আইনজীবী,সাবেক সহ সভাপতি, নীলফামারী বারকাউন্সিল) ২)মরহুম মলম উদ্দিন মন্ডল(সমাজ সেবক) ৩)মরহুম হায়দার চেয়ারম্যান  ৪)মরহুম জাফর উল্ল্যা সাবেক চেয়ারম্যান  ৫))মরহুম হাফেজ চৌধুরি (সাবেক ইউপি চেয়ারম্যান) ৬)মরহুম বীরমুক্তিযোদ্ধা মিয়ার উদ্দিন ৮)মরহুম আঃমতিন পুলিশ  তথ্যসূত্র  বিষয়শ্রেণী:ডিমলা উপজেলার ইউনিয়ন
জিওফ্রে ইয়ান অ্যালট (জন্ম: ২৪ ডিসেম্বর, ১৯৭১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। ১৯৯৬ থেকে ২০০০ সালের মধ্যবর্তী সময়কালে নিউজিল্যান্ড ক্রিকেট দলের পক্ষে অংশগ্রহণ করেছেন। দলে তিনি মূলতঃ বামহাতি ফাস্ট-মিডিয়াম বোলার ছিলেন। এছাড়াও, ডানহাতে ব্যাটিংয়ে পারদর্শী ছিলেন জিওফ অ্যালট।   খেলোয়াড়ী জীবন  ১৯৯৫-৯৬ মৌসুমে গ্লেন টার্নারের পরিচালনায় জিম্বাবুয়ে সফরের জন্য নিউজিল্যান্ড দলে তাকে অন্তর্ভুক্ত করা হয়। এ সময় নিউজিল্যান্ড দলের সদস্যদের আঘাতের সমস্যা ছিল ও নতুনদেরকে জাতীয় দলের জন্য প্রস্তুত রাখার প্রয়োজন ছিল। কিন্তু তিনি তেমন সফলতা পাননি। ফলশ্রুতিতে ১৯৯৬ সালের ক্রিকেট বিশ্বকাপের নিউজিল্যান্ড দলে রাখা হয়নি। ১৯৯৭ সালে নিউজিল্যান্ড এ দল বনাম ইংল্যান্ড এ দলের খেলায় সফলতা লাভের প্রেক্ষিতে তাকে টেস্ট দলে পুনরায় অংশগ্রহণের আমন্ত্রণ জানানো হয়।  ১৯৯৯ সালে দক্ষিণ আফ্রিকার বিপক্ষে অনুষ্ঠিত টেস্টে দীর্ঘ সময় নিয়ে শূন্য রান করার রেকর্ড গড়েন। শূন্য রানে আউট হতে তাকে ১০১ মিনিটে ৭৭ বল মোকাবেলা করতে হয়েছিল।  মে/জুন, ১৯৯৯ সালে ইংল্যান্ডে অনুষ্ঠিত ক্রিকেট বিশ্বকাপে তিনি অসামান্য ভূমিকা পালন করেন। প্রতিযোগিতার ৯ খেলায় অংশ নিয়ে তিনি ২০ উইকেট পান ও শীর্ষস্থানীয় বোলার হিসেবে পরিচিত হন। এরফলে নিউজিল্যান্ড দলকে সেমি-ফাইনালে উত্তরণ ঘটাতে সহায়তা করেন।  ধারাবাহিকভাবে কয়েকটি আঘাতে আক্রান্ত হবার পর ২০০১ সালে সকল স্তরের ক্রিকেট থেকে অবসর নেন তিনি। তার হেনরি নামীয় এক পুত্র রয়েছে।   তথ্যসূত্র    আরও দেখুন   ড্যানিয়েল ভেট্টোরি  ১৯৯৯ ক্রিকেট বিশ্বকাপ  ১৯৯৮ আইসিসি নক-আউট ট্রফি  বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয় বিষয়শ্রেণী:ক্যান্টারবারির ক্রিকেটার বিষয়শ্রেণী:কমনওয়েলথ গেমসের ক্রিকেটে পদক বিজয়ী
থাম্ব|আকাশবাণী ভবন, কলকাতা|আকাশবাণী কলকাতার সদর দপ্তর  আকাশবাণী () বা () ভারত সরকার দ্বারা প্রতিষ্ঠিত এবং তথ্য ও সম্প্রচার মন্ত্রকের মালিকানাধীন এক বেতার সম্প্রচার সংস্থা এবং প্রসার ভারতীর দুই বিভাগের অন্যতম। সাধারণ জনগণকে তথ্য, শিক্ষা ও বিনোদনমূলক অনুষ্ঠান প্রচারের জন্য ১৯৩৬ সালে আনুষ্ঠানিকভাবে ভারত সরকার কর্তৃক আকাশবাণীর সম্প্রচার কার্যক্রম শুরু হয়। প্রসার ভারতীর অপর বিভাগ হচ্ছে দূরদর্শন, যা এক ভারতীয় টেলিভিশন সম্প্রচার সংস্থা।Home page: All India Radio prasarbharati.gov.in. Retrieved 4 September 2021 আকাশবাণীর সদর দপ্তর নতুন দিল্লির আকাশবাণী ভবনে এবং সেখানে ড্রামা সেকশন, এফএম সেকশন ও ন্যাশনাল সেকশন রয়েছে। এই একই ভবনে ভারতীয় টেলিভিশন স্টেশন দূরদর্শন কেন্দ্র রয়েছে।  ১৯২৭ সালে যথাক্রমে আকাশবাণী মুম্বই ও আকাশবাণী কলকাতা স্থাপিত হয় এবং দুটি ব্যক্তিগত ট্রান্সমিটার দিয়ে ভারতে রেডিও সম্প্রচার শুরু হয়। এটি ১৯৩০ সালে জাতীয়করণ করা হয় এবং তারপরে এটি ভারতীয় সম্প্রচার পরিষেবা (ইন্ডিয়ান ব্রডকাস্টিং কর্পোরেশন) নামে পরিচিত হয়। পরবর্তীতে ১৯৫৭ সালে এর নাম পরিবর্তন করে আকাশবাণী করা হয়।  ১৯৪৭ যখন ভারত স্বাধীনতা লাভ করলো তখন অল ইন্ডিয়া রেডিওর ১৮টি ট্রান্সমিটার সহ ৬টি সম্প্রচার কেন্দ্র ছিল। বেতার সম্প্রচারের ব্যাপ্তি ছিল ভৌগোলিক পরিসীমার ২.৫% এবং জনসংখ্যার ১১%। ভারতের স্বাধীনতার পর অল ইন্ডিয়া রেডিও’র দ্রুত বিকাশ ঘটে।  বর্তমানে আকাশবাণীর ১৪৪টি মাঝারি কম্পাঙ্ক (মাঝারি তরঙ্গ), ৫৪টি উচ্চ কম্পাঙ্ক (নিম্ন তরঙ্গ) এবং ১৩৯টি এফএম ট্রান্সমিশন সহ ২১৫টি সম্প্রচার কেন্দ্র সমন্বয়ে সম্প্রচার নেটওর্য়াক চালু আছে। অল ইন্ডিয়া রেডিও ভৌগোলিক পরিব্যাপ্তির ১৯.৪২% এবং ৯৯.১৩% জনসংখ্যাকে এই সম্প্রচার সেবা দিয়ে যাচ্ছে । অভ্যন্তরীণ জনসংখ্যার জন্য অল ইন্ডিয়া রেডিও ২৪টি ভাষা এবং ১৪৬টি উপভাষায় এবং আন্তর্জাতিক শ্রোতাদের জন্য ১৭টি ভারতীয় ও ১০টি বিদেশি ভাষা সমন্বয়ে সর্বমোট ২৭টি ভাষায় বেতার সম্প্রচার করছে।    ব্যুৎপত্তি  সংস্কৃত ভাষায় আকাশবাণী শব্দটির অর্থ "আকাশ হইতে বাণী" বা "দৈববাণী"। হিন্দু, জৈন ও বৌদ্ধ কাহিনীতে স্বর্গ ও মর্ত্যের মধ্যে যোগাযোগের মাধ্যম হিসাবে আকাশবাণীর উল্লেখ রয়েছে।  ইন্ডিয়ান স্টেট ব্রডকাস্টিং সার্ভিস (আইএসবিএস) যখন তার নাম পরিবর্তন করে "অল ইন্ডিয়া রেডিও" (এআইআর) রেখেছিল, তখন কবি রবীন্দ্রনাথ ঠাকুর এক কবিতার মাধ্যমে তার নাম "আকাশবাণী" রেখেছিলেন। কলকাতার নিম্ন তরঙ্গ পরিষেবার উদ্বোধনের উপলক্ষ্যে তিনি সেই কবিতাটি রচনা করেছিলেন।  ১৯৩৬ সালে মহীশূরে তাঁর বাসগৃহ বিত্তল বিহারে ভারতের প্রথম বেসরকারি বেতার কেন্দ্রের প্রতিষ্ঠার পর এম. ভি. গোপালস্বামী বেতার প্রসঙ্গে "আকাশবাণী" শব্দটি ব্যবহার করেছিলেন। তাঁর বাসগৃহ আকাশবাণীর বর্তমান মহীশূর বেতার কেন্দ্র থেকে প্রায়  দূরে অবস্থিত।   ইতিহাস    ১৯৩৬ সালে জাতীয় সম্প্রচারক হিসেবে আকাশবাণী আত্মপ্রকাশ করে। আকাশবাণী কলকাতা কেন্দ্রটি পূর্বাঞ্চলের গুরুত্বপূর্ণ ঐতিহাসিক কেন্দ্র।   জাতীয় পরিষেবা  বিবিধভারতী এটির জাতীয় পরিষেবা ।আকাশবাণী মানুষের হৃদয়ে জায়গা করে নিয়েছে। দিল্লী কেন্দ্রের সংবাদ আঞ্চলিক কেন্দ্রগুলিতে প্রচারিত হয়   তথ্যসূত্র    বহিঃসংযোগ         বিষয়শ্রেণী:ভারতের গণমাধ্যম বিষয়শ্রেণী:১৯৩৬-এ ভারতে প্রতিষ্ঠিত বিষয়শ্রেণী:আন্তর্জাতিক সম্প্রচারক বিষয়শ্রেণী:বহুভাষিক সম্প্রচারক বিষয়শ্রেণী:রাষ্ট্রীয় গণমাধ্যম
উইলিয়াম এলিস ছি‌লেন ইস্ট ই‌ন্ডিয়া কোম্পানির পাটনা ফ্যাক্টরির প্রধান এবং একজন ইং‌রেজ ব‌্যবসায়ী। বিনা শুল্কে ব্যবসা বাণিজ্য করার জন্য দস্তককে ব্যাপকভাবে অপব্যবহার ক‌রে‌ছি‌লেন। তি‌নি ইস্ট ই‌ন্ডিয়া কোম্পানি এবং নবাব মীর কাসিম এর ম‌ধ্যে হওয়া যু‌দ্ধের জন‌্য প্রত্যক্ষভাবে দায়ী ছি‌লেন।   ইস্ট ই‌ন্ডিয়া কোম্পানি এবং নবাবমির কা‌সিম এর ম‌ধ্যে সংঘ‌টিত যু‌দ্ধে উইলিয়াম এলিস এর ভূ‌মিকা  পলাশীর যু‌দ্ধের পর ইস্ট ই‌ন্ডিয়া কোম্পানির কর্মকর্তাগণ নি‌জেরদর অ‌নেক প্রভাবান্বিত ভা‌বে এবং বিনাশুল্কে অভ্যন্তরীণক্ষেত্রে ব্যবসা করা শুরু করে দেয়। তারা ব্যক্তিগত ব্যবসায় দস্তকের অপব্যবহার শুরু করে ফ‌লে, তা‌দের এবং ভারতীয় ব‌্যবসায়ী‌দের ম‌ধ্যে অসমতার সৃ‌ষ্টি হয় এবং দেশীয় ব‌্যবসায়ীগণ তা‌দের সা‌থে প্রতি‌যোগীতায় পে‌রে উ‌ঠে ন‌া। এতে দে‌শের বা‌ণিজ‌্য তা‌দের হা‌তে চ‌লে যায়। তাই, এ সমস‌্যা সমাধা‌নে নবাব মীর কাসিম অভ্যন্তরীণ শুল্ক সম্পূর্ণরূ‌পে তুলে দেন, যাতে সবাই একই অবস্থানে থেকে ব‌্যবসা করতে পারে। উইলিয়ম এলিস এ পদক্ষেপ‌কে শত্রুতামূলক পদক্ষেপ হি‌সে‌বে বি‌বেচনা করে এবং তার প্রতিক্রিয়া হিসেবে তিনি পাটনা দখল করার চেষ্টা করেন। মীর কাসিম তাঁর সৈন্যবাহিনী নিয়ে অগ্রসর হন এবং তাকে পরাজিত এবং হত‌্যা ক‌রেন।  এ ঘটনাটি থেকেই মীর কাসিম ও কোম্পানির মধ্যে যুদ্ধ শুরু হয় এবং ১৭৬৪ সা‌লে বক্সা‌রের যু‌দ্ধে মীর কা‌সিম চূড়ান্তভা‌বে পরা‌জিত হ‌লে ব্রিটিশ শাসন সুপ্রতিষ্ঠিত হয়।   তথ্যসূত্র    আরও দেখুন   পলাশীর যুদ্ধ  বক্সারের যুদ্ধ  বিষয়শ্রেণী:ভারতের ইতিহাস
রিয়া শুক্লা একজন ভারতীয় অভিনেত্রী। তিনি নীল বাততে সান্নাটা ছবির মাধ্যমে অভিনয় জীবন শুরু করেন। ছবিটিতে তিনি স্টার স্ক্রিন অ্যাওয়ার্ড জিতেছিলেন, একজন শিশু শিল্পী হিসাবে। বর্তমানে তিনি কালার্স টিভি চ্যানেলে পিঙ্কি কি লম্বী লাভস্টোরি ধারাবাহিকে শীর্ষ অভিনেত্রী পিঙ্কির চরিত্রে অভিনয় করছেন।  প্রথম জীবন রিয়া ২০০০ সালের ১-লা জানুয়ারি উত্তরপ্রদেশের লখনউ তে জন্মগ্রহণ করেন। তিনি নিজের পড়াশোনা শেষ করেন লখনউ-র এম.কে.এস.ডি ইন্টার কলেজ থেকে।  অভিনয় জীবন রিয়া হিন্দুস্থান কে হুনারবুজ নামক একটি রিয়ালিটি শো তে একজন অংশগ্রহণকারী হিসাবে বিনোদন জগতে প্রবেশ করেন।  ২০১৫ সালে তিনি নীল বাততে সান্নাটা ছবিতে আপ্পু চরিত্রে অভিনয়ের মাধ্যমে তিনি তাঁর অভিনয় জীবন শুরু করেন। এবং আপ্পু চরিত্রের জন্যে তিনি স্টার স্ক্রিন অ্যাওয়ার্ড পেয়েছিলেন সেরা শিশু শিল্পী হিসেবে।  এছাড়াও তিনি হিচকি এবং থার্ড আই ছবিতে অভিনয় করেছেন।  ২০২০ সাল থেকে তিনি নাতি পিঙ্কি কি লম্বী লাভ স্টোরি ধারাবাহিকে পিঙ্কি চরিত্রে অভিনয় করে চলেছেন। এমনকি তিনি নেটফ্লিক্স এর একটি শো রাত আকেলি-তে চুন্নি চরিত্রে অভিনয় করেছেন।  ধারাবাহিক সালধারাবাহিকচরিত্রচ্যানেলনোটস২০২০নাতি পিঙ্কি কি লম্বী লাভ স্টোরিলাবণ্য কাশ্যপকালার্স টিভিশীর্ষ অভিনেত্রী  চলচ্চিত্র বছরচরিত্রছবি২০১৫আপ্পুনীল বাতে সান্নাটা২০১৭শিল্পা পরিচালকবাটারফ্লাইস এন্ড হারিকেন্স ২০১৮-হিচকি২০১৯-থার্ড আই২০২০চুন্নিরাত আকেলি হে  তথ্যসূত্র  বহিঃসংযোগ  বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:লখনউয়ের ব্যক্তি বিষয়শ্রেণী:হিন্দি টেলিভিশন অভিনেত্রী বিষয়শ্রেণী:উত্তরপ্রদেশের অভিনেত্রী বিষয়শ্রেণী:ভারতীয় চলচ্চিত্র অভিনেত্রী
ইসলামিক ইউনিভার্সিটি অব টেকনোলজি (আইইউটি, IUT) (বাংলা প্রতিবর্নী: ইসলামী প্রযুক্তি বিশ্ববিদ্যালয়) প্রতিষ্ঠার প্রাথমিক পর্যায়ে ইসলামিক সেন্টার ফর টেকনিক্যাল অ্যান্ড ভোকেশনাল ট্রেনিং (ICTVTR) নামে পরিচিত ছিল। ১৯৭৮ সালের ২৪-২৮ এপ্রিল তারিখে সেনেগালের ডাকার শহরে অনুষ্ঠিত ৯ম ইসলামিক কনফারেন্স অফ ফরেন মিনিস্টারস (ICFM) এবং এই সম্মেলনেই তৎকালীন পররাষ্ট্রমন্ত্রীদের দ্বারা বাংলাদেশের ঢাকায় আইইউটি প্রতিষ্ঠা অনুমোদিত পেয়েছিলো। অর্গানাইজেশন অব ইসলামিক কনফারেন্স (ওআইসি) এর সকল সদস্য এই প্রকল্প বাস্তবায়নে সহযোগিতা করতে সম্মত হয়েছিলো।   প্রাথমিক পথযাত্রা  ১৯৭৭-১৯৭৮ সালের দিকে ওআইসি মুসলিম দেশসমূহে ইসলামি বিশ্ববিদ্যালয় প্রতিষ্ঠার প্রয়াস থেকে এই বিশ্ববিদ্যালয়ের জন্ম। বাংলাদেশে সর্বপ্রথম ওআইসির ১৯৭৭ সালের ৩১ মার্চ-৮ এপ্রিল তারিখের সম্মেলনে ইসলামী বিশ্ববিদ্যালয় বাংলাদেশ প্রতিষ্ঠার প্রস্তাব করে। এরপরের বছর ১৯৭৮ সালের ২৪-২৮ এপ্রিলে ওআইসি বাংলাদেশে ভিন্ন একটি প্রযুক্তিভিত্তিক ইসলামী বিশ্ববিদ্যালয় প্রতিষ্ঠার কথা ভাবে, সেটির নাম ইসলামিক ইউনিভার্সিটি অব টেকনোলজি লাভ করে।   নাম পরিবর্তন  ডান|থাম্ব|250x250পিক্সেল| পঞ্চস্তম্ভ ফটক, আইইউটি ১৯৭৯ সালের জুন মাসে বোর্ড অফ গভর্নরসের প্রথম বৈঠকের মাধ্যমে প্রতিষ্ঠার বাস্তবায়ন কাজ শুরু হয়।   ১৯৮১ সালের ২৭ মার্চে ওআইসির সাধারণ সম্পাদক ইয়াসির আরাফাতের উপস্থিতিতে ICTVTR-এর ভিত্তিপ্রস্তর স্থাপন করেন তৎকালীন রাষ্ট্রপতি জিয়াউর রহমান।  ১৪ জুলাই, ১৯৮৮ সালে বাংলাদেশের তৎকালীন রাষ্ট্রপতি এইচ এম এরশাদ আনুষ্ঠানিকভাবে ICTVTR উদ্বোধন করেছিলেন।  ১০-১১ ডিসেম্বর ১৯৯৪ সালে মরক্কোর কাসাব্লাংকায় ২২তম ইসলামিক কনফারেন্স অফ ফরেন মিনিস্টারস (ICFM) অনুষ্ঠিত হয়, এখানে ICTVTR নতুন নামকরণ করা হয় ইসলামিক ইন্সটিটিউট অব টেকনোলজি (আইআইটি, IIT)  ১৯৯৫ সালের ২১ সেপ্টেম্বর বাংলাদেশের তৎকালীন প্রধানমন্ত্রী বেগম খালেদা জিয়া আনুষ্ঠানিকভাবে আইআইটি উদ্বোধন করেন।  ২০০১ সালের ২৫-২৯ জুন তারিখেমালির বামাকোতে অনুষ্ঠিত ২৮তম ইসলামিক কনফারেন্স অফ ফরেন মিনিস্টারস (ICFM) IIT-এর প্রচেষ্টা ও পড়াশোনার মানের প্রশংসা করে IIT-এর নাম পরিবর্তন করে ইসলামিক ইউনিভার্সিটি অফ টেকনোলজি (IUT) রাখার সিদ্ধান্ত নেয়া হয়।  আইইউটি (IUT) নাম পরিবর্তনের পরে ২৯ নভেম্বর ২০০১ সালে তৎকালীন প্রধানমন্ত্রী বেগম খালেদা জিয়া আনুষ্ঠানিকভাবে উদ্বোধন করেন।  উন্নয়ন  বাংলাদেশ সরকার প্রদত্ত গ্যারান্টি সহ ইসলামিক ডেভেলপমেন্ট ব্যাংক (আইডিবি) থেকে ঋণের আওতায় অর্থায়ন গ্রহণ করে বিশ্ববিদ্যালয়টি স্বল্প সময়ের মধ্যে অনেক এগিয়েছে এবং এখনও অবকাঠামো চলছে।  বিশ্ববিদ্যালয় ১৯৮৬ সালের ডিসেম্বর থেকে দীর্ঘ নিয়মিত কোর্স শুরু করে এবং ২০১০ সাল পর্যন্ত ২৪টি শিক্ষাবর্ষ সম্পন্ন করে। ২ নভেম্বর ২০১০ সালে বিশ্ববিদ্যালয়ের ২৪ তম সমাবর্তন অনুষ্ঠিত হয়েছিল।নিয়মানুয়ায়ী অনুষ্ঠানের প্রধান অতিথি ছিলেন তৎকালীন প্রধানমন্ত্রী শেখ হাসিনা। ২০২০ সালে বিশ্ববিদ্যালয়টি আমেরিকান কংক্রিট ইনস্টিটিউট (এসিআই) এওয়ার্ড অর্জন করে।   আরো দেখুন   ইসলামিক ইউনিভার্সিটি অব টেকনোলজি  ইসলামী বিশ্ববিদ্যালয়, বাংলাদেশ  বাংলাদেশে ইসলামি বিশ্ববিদ্যালয় প্রতিষ্ঠার ইতিহাস   তথ্যসূত্র   বিষয়শ্রেণী:ইসলামিক ইউনিভার্সিটি অব টেকনোলজি বিষয়শ্রেণী:বাংলাদেশের শিক্ষার ইতিহাস বিষয়শ্রেণী:বাংলাদেশের বিশ্ববিদ্যালয়ের ইতিহাস বিষয়শ্রেণী:বিশ্ববিদ্যালয়ের ইতিহাস
দোজখ/দোযখ বা দুযখ () হল পারসিক পুরাণে নরক।  এ শব্দটি এসেছে আবেস্তা ভাষায় দও‘অন উহ- এবং মধ্য পারসিক ভাষায় দুযোখ় হতে।  পারসিক পুরাণে নরক একটি গভীর কুয়া হিসেবে বর্ণিত - এটি ভয়াবহ কারণ এটি অন্ধকার, দুর্গন্ধযুক্ত ও অতিশয় সংকীর্ণ। সবচেয়ে ক্ষুদ্রতম খ্রাফস্তার (অপকারক প্রাণী) পর্বত সমান বৃহৎ এবং তারা প্রেরিত অভিশপ্তদের আত্মা ভক্ষণ করে। সেখানে প্রেরিতদের পাপ অনুসারে সবচেয়ে জঘন্যতম শাস্তি ও যন্ত্রণা দেয়া হয়। যৌন অপরাধের ওপর বেশ জোর দেয়া হয়েছে তবে অন্যান্য কর্মেরও উল্লেখ আছে যসব মজদীয় নৈতিক আদর্শের বহির্ভূত।  দোজখ প্রথমত আহ্রিমান, পিশাচ ও দ্রুজদের বাসস্থান। সব বায়ুমণ্ডলীয় দুর্যোগ যেমন তুষারপাত, শীত, জলবৃষ্টি, শিলাবৃষ্টি, তাপদাহ এর থেকে আসে বলে ধরা হয়।   তথ্যসূত্র   বহিঃসংযোগ Encyclopædia Iranica: Iranian Religions: Zoroastrianism: Hell & its Concept in the Iranian Culture, By: Philippe Gignoux. Zâdspram, Wizîdagîhâ, ed. and tr. with comm. Philippe Gignoux and Ahmad Tafazzoli as Anthologie de Zâdspram, Paris, 1994.  বিষয়শ্রেণী:পারসিক পুরাণ বিষয়শ্রেণী:ফারসি পূরাণ